Oraakkelit

Oraakkelit
Oraakkelit ovat Agapeian kunnioitetuimpia ja mystisimpiä ihmisiä. Heille on kaikille siunaantunut Näkö.

Näkö on eräänlainen magian muoto, joka syttyy lapsessa aina viidennen ikävuoden alkaessa. Näkö antaa näkyjä tulevasta, ja sitä harjoittamalla oppii kontrolloimaan kenen tulevaisuutta, tai menneisyyttä pystyy katsomaan. Jos lapsi siunataan Näöllä, hänet lähetetään Oroguaan omiensa pariin, missä hän oppii Oraakkeleiden tavoille ja hänelle on koko loppuelämän taattu koti. Vanhemmille tämä on suuri kunnia, ja kaikille joille Näkö tulee, syntyy myös kaipuu kotisaarelleen, Oroguaan. Näkö on myös muun magian poissulkeva; he jotka Näkevät eivät hallitse muuta magiaa, mutta heitä ei myöskään voi magialla hallita tai manipuloida.

Oraakkelin kuljettaminen ja majoittaminen on kenelle tahansa kunnia, ja Oraakkelin satuttaminen on vakava rikos. Vaikka hekin ovat ihmisiä, erilaisine luonteineen ja mielihaluineen, eivät he koskaan tule olemaan kuin tavallinen kansa. Useimmat Oraakkelit eivät hanki lapsia, mutta jos Oroguaan syntyy jälkeläinen jossa ei välttämättä synny Näköä, heille on taattu koti Tuhannen Kyyneleen Saleissa Sacralonissa.

Oraakkeleiden elämä on hyvin mystistä ja salattua, mutta he ottavat avoimin sylin kaikki vastaan, jotka etsivät rauhaa ja lepopaikkaa. Vaikka ennen oli käytäntö että Agapeian Perillinen tuli Oroguaan koulutettavaksi, ei matkalaiset saa enää viipyä taianomaisella saarella muutamaa päivää pidempään.

Historia
Oraakkelit eivät aina omanneet pyhää asemaansa kansan keskuudessa. Klaanisotien ajan oli melkein käytäntö että klaaninjohtajat lähettivät metsästysretkiä hakemaan heille oman Oraakkelin, jotta he "soisivat myönteisen menestyksen taisteluun". Jos Oraakkeli Näki toisin, eikä valehdellut, useimmiten hänet teurastettiin mitä julmemmilla tavoilla. Oli myös aika kun Oraakkeleita metsästettiin sen takia että heitä pidettiin Pahan Kätyreinä, sillä useimmat suuret Näyt olivat epämieluisia.

Kun Oraakkelit oli melkein ajettu kaikki hengiltä, muutama vanhempi jotka olivat selvinneet aikuisikään asti, saivat kaikki Näyn, että mystinen saari Orogua päästäisi heidät suojaansa. Ja he kaikki menivät, mistä päin Saaria vain, he menivät. Pian kaikki lapset jotka olivat siunaantuneet, alkoivat Nähdä ensimmäisenä näkynään paikan rannassa, mihin heidän tuli yön turvin paeta, jossa heitä aina odotettiin. Kukaan ei tiedä miten Näyt määrääntyy, mutta kansan keskuudessa edelleen puhutaan, että Orogua kutsuu lapsensa kotiin.

Carim I, Maailman Yhdistäjä, on laskenut aseensa Oraakkeleiden jalkojen juureen, ja hänen jälkeläisensä Cerra II omat sotajoukot kääntyivät häntä vastaan kun hän yritti vallata Oroguan. Niin suuressa arvossa Oraakkeleita pidetään.

Tietysti historia tuntee myös hulluja ja yksinkertaisesti pahoja Oraakkeleita, mutta kansa ei saa heitä rangaista. Heidät aina lähetetään takaisin Oroguaan, jossa hänet nähdään vertaisena.